rejauldu/bengali-wikipedia huggingface dataset:
thumb|right|250px|পৃথিবীর চারজন লোক: একজন লিবিয়ান, একজন নুবিয়ান, একজন এশিয়াটিক, এবং একজন মিশরীয়। সেটি প্রথম-এর কবরে একটি প্রাচীরে ভিত্তিতে অঙ্কিত করা হয়েছে। দরজাসমূহের বই বা দরজারগুলোর বই হল নতুন রাজ্যের সময়কালীন একটি গুরুত্বপূর্ণ প্রাচীন মিশরীয় অন্ত্যোষ্টিক্রিয়ার গ্রন্থ। গ্রন্থটিতে সাধারণভাবে, একটি সম্প্রতি মৃত আত্মার পরবর্তী জীবনের যাত্রার কথা, কিছু নিয়ম, রাত্রিতে সূর্য দেবতার পাতাল অতিক্রম এবং সেখানে খারাপ শক্তিসমূহ (তার মধ্যে রয়েছে আপোপিস সাপ) তাকে সকালে উঠে বাধা দেয়, এর বিরুদ্ধে তার লড়াইের কথা বর্ণনা করে। মৃত আত্মাকে যাত্রাপথে অনেকগুলো দরজা অতিক্রম করতে হয়। প্রত্যেক দরজা একটি ভিন্ন দেবীর সঙ্গে সংযুক্ত করা, এবং মৃত আত্মাকে সেই বিশেষ চরিত্রের দেবীকে চিনতে হবে। গ্রন্থে ইঙ্গিত করে যে, কিছু লোকেরা এই যাত্রায় সহ্মম হয়, কিন্তু যারা সহ্মম না হয় তাদেরকে একটি অগ্নির হ্রদে ফেলে দেয়া হয়, যেখানে তারা দৈহিক তীব্র যন্ত্রণায় ভুগবে।  "দরজাসমূহের বই" বইটি প্রতীয়মান হয় XVIII রাজবংশের শেষের দিকে এবং একে সাধারণভাবে অন্ত্যোষ্টিক্রিয়ার ঘড়ে অথবা অনেক কবরের প্রথম ঘড়ের স্তম্ভগুলোতে লেখা হয়েছে। যদিও বইটি XX রাজবংশ থেকে XXVI রাজবংশ পর্যন্ত কাঠের শবধার লিপিখাচিত করা হয়।   শ্রেণিবিন্যাস  আজ "দরজাসমূহের বই"-এর সর্বাপেক্ষা বিখ্যাত প্রসঙ্গটি হচ্ছে মিশরীয়দের মনুষ্যত্বের জাতি ভেদ করণ, তারা রীতিসম্মত চারটি শ্রেণীতে ভাগ করেছে "মিশরীয়", "এশিয়াটিক", "লিবীয়" এবং "নুবিয়ান"। এ গুলো ফুটিয়ে তুলে ধরে পরবর্তী জীবনে ঢুকতে।  নতুন রাজ্যের অনেক কবরসহ, হোরেমহেব থেকে রামসেস VII ফেরাউনদের কবর গুলোতেও গ্রন্থটি এবং চিত্রটি দেখতে পাওয়া যায়। এগুলো সেননেডজেম এর কবরেও দেখতে পাওয়া যায়। সে ছিল দেইর এল-মেদিনা গ্রামের একজন শ্রমিক, চিত্রশিল্পি এবং কারিগর, যে নতুন রাজ্যের ফেরাউনদের কবর গুলো তৈরি করেছে।   তথ্যসূত্র    বহিঃসংযোগ   Sacred texts - Gate  বিষয়শ্রেণী:মিশরীয় পুরাণ বিষয়শ্রেণী:প্রাচীন মিশরীয় অন্ত্যোষ্টিক্রিয়া গ্রন্থ বিষয়শ্রেণী:নব্য মিশরীয় সাম্রাজ্য
thumb|মানব চোখ হল ইন্দ্রিয় তন্ত্রের দর্শন এবং দর্শন তন্ত্রের মুখ্য উপাদান  ইন্দ্রিয় তন্ত্র বলতে স্নায়ুতন্ত্রের একটি অংশকে বোঝায় , যেটি নানাবিধ ইন্দ্রিয়জাত তথ্য প্রক্রিয়া করে ।  একটি ইন্দ্রিয়তন্ত্র ইন্দ্রিয় সংগ্রহক , স্নায়বিক পথ এবং মস্তিষ্কের যেসব অংশ ইন্দ্রিয় সংগ্রহণের সাথে জড়িত , সেগুলি নিয়ে গঠিত । সাধারণভাবে স্বীকৃত ইন্দ্রিয় তন্ত্রগুলির মধ্যে আছে দর্শন, শ্রবণ, স্পর্শ, স্বাদ ও ঘ্রাণের সাথে সম্পর্কিত ইন্দ্রিয়সমূহ।  কোন সংগ্রাহক অঙ্গ এবং সংগ্রাহক কোষসমূহ বিশ্বের যে বিশেষ অংশের প্রতি সাড়া দেয় , তাকে সংগ্রাহী জগৎ (receptive field) বলে । উদাহরণস্বরূপ , পৃথিবীর যেসব অংশের আলো মানুষের চোখের রড ও কোন কোষে এসে পড়ে , সেগুলিই চোখের সংগ্রাহী জগৎ । Kolb & Whishaw: Fundamentals of Human Neuropsychology (2003) এ পর্যন্ত দর্শনেন্দ্রিয় , শ্রবণেন্দ্রিয় ও স্পর্শেন্দ্রিয়ের সংগ্রাহী জগৎ চিহ্নিত করা সম্ভব হয়েছে ।   তথ্যসূত্র   বিষয়শ্রেণী:সংবেদী স্নায়ুতন্ত্র বিষয়শ্রেণী:স্নায়ুতন্ত্র বিষয়শ্রেণী:সংবেদী অঙ্গ
আয়রন হর্স বাইসাইকেল ১৯৮৭ থেকে ২০০৯ সাল পর্যন্ত মার্কিন যুক্তরাষ্ট্রের আইল্যান্ডিয়া, নিউ ইয়র্কের একটি সাইকেল প্রস্তুতকারক ছিল। এর লোগোটি ছিল ফেরারি লোগোর মতো সরিষা-রঙের ক্রেস্টের উপর একটি লাফ দেয়ার জন্য প্রস্তুত ঘোড়া। আয়রন হর্স রেসিং বাইক এবং মাউন্টেন বাইক বিক্রি করতো, তবে এটি প্রধানত ঢাল বাওয়া (ডাউনহিল), সহজ বাহন এবং সকল পাহাড়ি রাস্তায় চালানোর 'মাউন্টেন বাইক' বেশি বানাতো।   উল্লেখযোগ্য ব্যবহারকারী  ডেভ কালিনান, কিম সোনিয়ার, পেনি ডেভিডসন, টবি হেন্ডারসন, লেই ডোনোভান, পিট লোনকারেভিচ ও স্যাম হিলের মত পেশাদার বাইসাইকেল রেসের খেলোয়াড়রা আয়রন হর্স সাইকেল চালাতেন। আয়রন হর্স ব্যবহার করে কালিনান ১৯৯২ সালে 'ডাউনহিল' বিশ্ব শিরোপা জিতেছিলেন এবং স্যাম হিল ২০০৭ এবং ২০১০ সালে বিশ্ব চ্যাম্পিয়নশিপ জিতেছিলেন।   বিলুপ্তি  আয়রন হর্স ২০০৯ সালের প্রথম দিকে দেউলিয়া হওয়ার জন্য আবেদন করেছিল। এটি পাওনাদার এবং পেটেন্ট হোল্ডারদের কাছে ৫ মিলিয়ন মার্কিন ডলার পাওনা ছিল। অনেক আয়রন হর্সের পারফরম্যান্স বাইকে যে পেটেন্ট ব্যবহার করা হয়েছিল তাকে ডিডাব্লিউ (ইংরেজিঃDW) লিঙ্ক হিসাবে উল্লেখ করা হয়েছিল। নামটির স্রষ্টার আদ্যক্ষর থেকে নেওয়া হয়েছিল - ডেভ ওয়েগল, যিনি একজন যান্ত্রিক প্রকৌশলী। এপ্রযুক্তি আজও অন্যান্য অনেক বাইক ব্র্যান্ডে পাওয়া যায়।  ডোরেল ইন্ডাস্ট্রিজ ২০০৯ সালের ১৫ জুলাই ৫.২ মিলিয়ন মার্কিন ডলার দিয়ে আয়রন হর্সের সকল সম্পদ অধিগ্রহণ করে, প্রতিষ্ঠানটি ইতোমধ্যে জিটি, ক্যাননডেল, শোইন এবং মঙ্গুজ নামের সাইকেল প্রস্তুতকারী প্রতিষ্ঠান অধিগ্রহণ করেছে।   তথ্যসূত্র   বিষয়শ্রেণী:মার্কিন যুক্তরাষ্ট্রের সাইকেল প্রস্তুতকারক কোম্পানি বিষয়শ্রেণী:নিউ ইয়র্ক অঙ্গরাজ্যের বিলুপ্ত সাইকেল প্রস্তুতকারক কোম্পানি বিষয়শ্রেণী:মাউন্টেন বাইক প্রস্তুতকারক বিষয়শ্রেণী:১৯৮৭-এ প্রতিষ্ঠিত যানবাহন প্রস্তুতকারক কোম্পানি
লুসি ক্যাথেরিন ও’রিলি (; জন্ম: ৯ নভেম্বর, ১৯৯৯) ডাবলিনে জন্মগ্রহণকারী উদীয়মান আইরিশ প্রমিলা ক্রিকেটার। আয়ারল্যান্ড ক্রিকেট দলের অন্যতম সদস্য তিনি। দলে তিনি মূলতঃ ডানহাতে ব্যাটিং করে থাকেন।   প্রারম্ভিক জীবন  সাবেক আইরিশ ক্রিকেটার পিটার ও’রিলি তার বাবা। ১৩ বছর বয়সে টুয়েন্টি২০ বাছাইপর্বে অংশগ্রহণের জন্য আয়ারল্যান্ড দলে অন্তর্ভুক্ত হন ও আয়ারল্যান্ডের সর্বকনিষ্ঠ মহিলা ক্রিকেটারের মর্যাদা পান। জাতীয় কোচ জেরেমি ব্রে তাকে নির্বাচিত করেন। ২৩ জুলাই, ২০১৩ তারিখে ডাবলিনে অনুষ্ঠিত মহিলাদের বিশ্ব টুয়েন্টি২০ বাছাইপর্বে খেলার জন্য ১৪ সদস্যের দলে অন্তর্ভুক্ত করা হয়। এরফলে, আগস্ট, ২০১১ সালে আয়ারল্যান্ডের সর্বকনিষ্ঠ ক্রিকেটার এলেনা টাইসের নেদারল্যান্ডসের বিপক্ষে গড়া রেকর্ডটি ম্লান হয়ে যায়। এছাড়াও, বৈশ্বিকভাবে পাকিস্তানের সাজিদা শাহের ১২ বছর বয়সে জাতীয় দলে খেলার আমন্ত্রণের পর লুসি দ্বিতীয় স্থানে রয়েছেন।  সীমিত ওভারের খেলায় আয়ারল্যান্ড এ দলের পক্ষে কাউন্টি চ্যাম্পিয়নশীপে অংশ নিয়েছেন। ২৩ জুন, ২০১৩ তারিখে ওরচেস্টারশায়ারের বিপক্ষে ২/১৫ নিয়ে দলকে সাত উইকেটের ব্যবধানে জয়লাভে সহায়তা করেন।   খেলোয়াড়ী জীবন  ৫ সেপ্টেম্বর, ২০১৬ তারিখে সফরকারী বাংলাদেশ ক্রিকেট দলের বিপক্ষে টুয়েন্টি২০ আন্তর্জাতিক ও একদিনের আন্তর্জাতিক সিরিজে খেলার জন্য মনোনীত হন। ৫ সেপ্টেম্বর বৃষ্টিবিঘ্নিত খেলায় ২/৫ লাভ করলে তার দল নাটকীয়ভাবে ৬ রানে জয়লাভ করে টুয়েন্টি২০ আন্তর্জাতিকের সিরিজে এগিয়ে যায়।   তথ্যসূত্র    আরও দেখুন   ঋতু মণি  লরা ডেলানি  আয়ারল্যান্ড মহিলা ক্রিকেট দল  ২০১৬ বাংলাদেশ মহিলা ক্রিকেট দলের আয়ারল্যান্ড সফর  বিষয়শ্রেণী:আইরিশ নারী ক্রিকেটার বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:আয়ারল্যান্ডের নারী একদিনের আন্তর্জাতিক ক্রিকেটার বিষয়শ্রেণী:আয়ারল্যান্ডের নারী টুয়েন্টি২০ আন্তর্জাতিক ক্রিকেটার বিষয়শ্রেণী:কাউন্টি ডাবলিন থেকে আগত ক্রিকেটার বিষয়শ্রেণী:আইরিশ ক্রিকেটার
বরসনা হল ভারতের উত্তর প্রদেশ রাজ্যের মথুরা জেলার একটি ঐতিহাসিক শহর ও নগর পঞ্চায়েত।  বরসনাকে হিন্দু দেবী রাধা, কৃষ্ণের স্ত্রীর বাড়ি বলে মনে করা হয়। এটি ব্রজ অঞ্চলে। শহরের প্রধান আকর্ষণ হল রাধারাণী মন্দির।  তথ্যসূত্র  বিষয়শ্রেণী:মথুরা জেলা বিষয়শ্রেণী:মথুরা জেলার দর্শনীয় স্থান বিষয়শ্রেণী:হিন্দু পুরাণে বর্ণিত স্থান বিষয়শ্রেণী:রাধাকৃষ্ণ মন্দির বিষয়শ্রেণী:হিন্দু পবিত্র শহর বিষয়শ্রেণী:ভারতের হিন্দু তীর্থস্থান বিষয়শ্রেণী:প্রাচীন ভারতীয় নগর
রাম জন্মভূমি (আক্ষরিক অর্থে "রামের জন্মস্থান") রাম জন্মভূমি হল সেই স্থান যেটিকে রামের  জন্মস্থান বলে অনুমান করা হয় , যাকে হিন্দু দেবতা বিষ্ণুর সপ্তম অবতার বলে মনে করা হয় । রামায়ণে বলা হয়েছে যে রামের জন্মস্থানের অবস্থান " অযোধ্যা " নামক একটি শহরে সরায়ু নদীর তীরে । আধুনিক অযোধ্যা উত্তর ভারতের উত্তর প্রদেশ রাজ্যে অবস্থিত। কিছু হিন্দু দাবি করে যে রামের জন্মস্থানের সঠিক স্থানটি হল যেখানে একসময় বাবরি মসজিদটি বর্তমান উত্তর প্রদেশের অযোধ্যায় দাঁড়িয়ে ছিল ।  তথ্যসূত্র   পুস্তকসূচী          আরও পড়ুন                          Arun Shourie, Arun Jaitley, Swapan Dasgupta, Rama J Jois: The Ayodhya Reference: Supreme Court Judgement and Commentaries. 1995. New Delhi:Voice of India.   Arun Shourie, Sita Ram Goel, Harsh Narain, Jay Dubashi and Ram Swarup. Hindu Temples - What Happened to Them Vol. I, (A Preliminary Survey) (1990)         History versus Casuistry: Evidence of the Ramajanmabhoomi Mandir presented by the Vishwa Hindu Parishad to the Government of India in December–January 1990-91. New Delhi: Voice of India.    বিষয়শ্রেণী:অযোধ্যা বিষয়শ্রেণী:দিব্য দেশম্ বিষয়শ্রেণী:রাম
দামোদর রাওয়াত একজন ভারতীয় রাজনীতিবিদ।  সে ২০১০ বিহার বিধানসভা নির্বাচনে জনতা দল (ইউনাইটেড) সদস্য হিসাবে ঝাজা আসন থেকে সদস্য নির্বাচিত হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহার বিধানসভার সদস্য বিষয়শ্রেণী:সমতা পার্টির রাজনীতিবিদ বিষয়শ্রেণী:জনতা দল (সংযুক্ত) এর রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জামুই জেলার ব্যক্তি বিষয়শ্রেণী:বিহার বিধানসভার সদস্য ২০১০-২০১৫ বিষয়শ্রেণী:বিহার বিধানসভার সদস্য ২০২০-২০২৫
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।https://www.cagematch.net/?id=1&nr=2158 এটি সামারস্ল্যাম কালানুক্রমিকের অধীনে প্রচারিত ত্রয়োদশ অনুষ্ঠান ছিল। এই অনুষ্ঠানটি ২০০০ সালের ২৭শে আগস্ট তারিখে মার্কিন যুক্তরাষ্ট্রের উত্তর ক্যারোলাইনার রালেইয়ের রালেই এন্টারটেইনমেন্ট অ্যান্ড স্পোর্টস এরিনায় অনুষ্ঠিত হয়েছে।  এই অনুষ্ঠানে সর্বমোট দশটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য রক ডাব্লিউডাব্লিউএফ চ্যাম্পিয়নশিপ ম্যাচে ট্রিপল এইচ ও কার্ট এঙ্গেলকে পরাজিত করেছে। অন্যান্য শীর্ষস্থানীয় ম্যাচে, এজ ও ক্রিস্টিয়ান ডাব্লিউডাব্লিউএফ ট্যাগ টিম চ্যাম্পিয়নশিপের জন্য আয়োজিত টেবিলস, ল্যাডার্স ও চেয়ার্স ম্যাচে দ্য ডাডলি বয়েজ ও দ্য হার্ডি বয়েজকে এবং টু-আউট-অব-থ্রি ফলস ম্যাচে ক্রিস বেনোয়া ক্রিস জেরিকোকে ২–১ ব্যবধানে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।  ২০০০ সালের এই অনুষ্ঠানটি সামারস্ল্যাম কালানুক্রমিকের ত্রয়োদশ অনুষ্ঠান ছিল, যা ২৭শে আগস্ট তারিখে মার্কিন যুক্তরাষ্ট্রের উত্তর ক্যারোলাইনার রালেইয়ের রালেই এন্টারটেইনমেন্ট অ্যান্ড স্পোর্টস এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০০ সামারস্ল্যাম বিষয়শ্রেণী:আগস্ট ২০০০-এ মার্কিন যুক্তরাষ্ট্রে ঘটনা বিষয়শ্রেণী:২০০০-এ উত্তর ক্যারোলাইনা বিষয়শ্রেণী:উত্তর ক্যারোলাইনায় ঘটনা বিষয়শ্রেণী:রালেইয়ে পেশাদার কুস্তি
ডেরিক পিয়ার্স (জন্ম: ১ মার্চ ১৯৭৪) একজন মার্কিন পর্নোগ্রাফিক অভিনেতা, পরিচালক, রেডিও ব্যক্তিত্ব এবং ব্যক্তিগত প্রশিক্ষক।   পিয়ার্স শ্রেষ্ঠ পুরুষ সম্পাদনাকারীর জন্য ২০০৯ নাইটমোভস পুরস্কার এবং শ্রেষ্ঠ অভিনেতার জন্য ২০১৬ এক্সআরসিও পুরস্কার সহ বিভিন্ন প্রাপ্তবয়স্ক শিল্প পুরস্কার পেয়েছেন।    জীবনের প্রথমার্ধ  পিয়ার্স ম্যাসাচুসেটসের স্প্রিংফিল্ডে জন্মগ্রহণ করেন এবং ক্যালিফোর্নিয়ার লস অ্যাঞ্জেলেসে বেড়ে ওঠেন। তিনি ফরাসি এবং ইতালীয় বংশোদ্ভূত। তিনি একজন একক মায়ের কাছে বেড়ে ওঠেন যার একটি শক্তিশালী প্রভাব তার জীবনে পড়েছে। তার মা তার বান্ধবীর মতোই ছিলেন, তিনিও বিনোদন জগতেই ছিলেন।    পুরস্কার এবং মনোনয়ন     তথ্যসূত্র    বহিঃসংযোগ         XXXpwnage.com অ্যাডাল্ট ওয়েব রিভিউয়ের জন্য ইমেলের মাধ্যমে অনেস্ট ওয়েস্টের "ডেরিক পিয়ার্স ইন্টারভিউ" আগস্ট 2008  "কাইলি আয়ারল্যান্ড, ডেরিক পিয়ার্স নতুন প্লেবয় রেডিও শো হোস্ট" জুন 13, 2008 XBIZ.com এর জন্য স্টিভ জাভার্স দ্বারা  অনলাইন আর্কাইভ - প্লেবয় রেডিও ফ্রাইডে নাইট থ্রিওয়ে শো-এর MP3 সেগমেন্ট (কাইলি আয়ারল্যান্ড, ডেরিক পিয়ার্স, এবং সাপ্তাহিক পর্ন অভিনেত্রী)  "ডেরিক পিয়ার্স - ইয়াং গান" 2006, AdultDVDTalk.com দ্বারা MP3 পডকাস্ট সাক্ষাৎকার  "ডেরিক পিয়ার্স ইন্টারভিউ" সেপ্টেম্বর, 2008, AdultMaven.com এর জন্য জর্জিয়া এবং ডায়মন্ডের পডকাস্ট  রসায়ন 3 এর পর্যালোচনা: "পরীক্ষা চলতে থাকে"  বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেতা বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী বিষয়শ্রেণী:লস অ্যাঞ্জেলেসের অভিনেতা বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:ফরাসি বংশোদ্ভূত মার্কিন ব্যক্তি
মিরোস্লাভ ক্লোসা (; জন্ম: ৯ জুন ১৯৭৮) একজন জার্মান ফুটবলার। ২০০২ থেকে ২০১৪ পর্যন্ত অনুষ্ঠিত ৪টি বিশ্বকাপে অংশ নিয়েছেন জার্মানির জাতীয় দলের হয়ে। ফলাফলের দিকে তাকালে দেখা যাবে যে ২০১৪তে (২ গোল) চ্যাম্পিয়ন, ২০০২তে (৫ গোল) রানার্সআপ, এবং ২০০৬ (৫ গোল) এবং ২০১০তে (৪ গোল) তৃতীয়স্থান অর্জন করেছে জার্মানি। ২০১৪ বিশ্বকাপে সর্বোচ্চ গোলদাতা ব্রাজিলের “Ronaldo” কে হার মানিয়ে ১৬ গোল করে নিজেকে নিয়ে যায় প্রথম স্থানে। এছাড়াও “Klose” জার্মানির সর্বকালের সর্বোচ্চ গোলদাতা। রেকর্ডে আছে “Klose” যে ম্যাচে গোল করেছে জার্মানি সে ম্যাচ কখনো হারেনি। ২০১৪ বিশ্বকাপে জার্মানির জয়ের পর অবসর নেন তিনি।  ক্যারিয়ার পরিসংখ্যান ক্লাব  ক্লাবমৌসুমলিগকাপইউরোপসর্বমোটউপস্থিতিগোলউপস্থিতিগোলউপস্থিতিগোলউপস্থিতিগোল ১. এফসি কাইসারলাটার্ন১৯৯৯–২০০০২০০০০০২০২০০০–০১২৯৯৪০১২২৪৫১১২০০১–০২৩১১৬৪০--৩৫১৬২০০২–০৩৩২৯৪৪০০৩৬১৩২০০৩–০৪২৬১০১১২১২৯১২ সর্বমোট  ১২০  ৪৪  ১৩  ৫  ১৪  ৩  ১৪৭  ৫২ওয়ার্ডার ব্রেমেন২০০৪–০৫৩২১৫৫০৮২৪৫১৭২০০৫–০৬২৬২৫৫২৯৪৪০৩১২০০৬–০৭৩১১৩৩০১৩২৪৭১৫ সর্বমোট  ৮৯  ৫৩  ১৩  ২  ৩০  ৮  ১৩২  ৬৩বায়ার্ন মিউনিখ২০০৭–০৮২৭১০৮৬১২৫৪৭২১২০০৮–০৯২৬১০৪৩৮৭৩৮২০২০০৯–১০২৫৩৫২৮১৩৮৬২০১০–১১২০১৪৩২১২৬৫ সর্বমোট  ৯৮  ২৪  ২১  ১৪  ৩০  ১৪  ১৪৯  ৫২লাজিয়ো২০১১–১২২৭১৩২০৬৩৩৫১৬২০১২–১৩২৯১৫২০৫১৩৬১৬২০১৩–১৪২৪৭১০৩১২৮৮সর্বমোট  ৮০  ৩৫  ৫  ০  ১৪  ৫  ৯৯  ৪০ক্যারিয়ার সর্বমোটs ৩৮৪ ১৫৫ ৫২ ২১ ৮৮ ৩০ ৫২৪ ২০৬  জাতীয় thumb|right|২০০৬ সালের ফিফা বিশ্বকাপ চলাকালে ক্লোসা   জার্মানি জাতীয় দলবছরউপস্থিতিগোল২০০১৭২২০০২১৭১২২০০৩১০১২০০৪১১৫২০০৫৫০২০০৬১৭১৩২০০৭৫৩২০০৮১৫৮২০০৯৬৪২০১০১২১০২০১১৮৫২০১২১৩৪২০১৩৪১২০১৪৭৩সর্বমোট১৩৭৭১   তথ্যসূত্র    বহিঃসংযোগ        বিষয়শ্রেণী:জার্মান পুরুষ ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:জীবিত ব্যক্তি বিষয়শ্রেণী:উয়েফা ইউরো ২০০৪ খেলোয়াড় বিষয়শ্রেণী:উয়েফা ইউরো ২০০৮ খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:ফিফা সেঞ্চুরি ক্লাব বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:বুন্দেসলিগার খেলোয়াড় বিষয়শ্রেণী:১৯৭৮-এ জন্ম বিষয়শ্রেণী:লাৎসিয়ো স্পোর্টস ক্লাবের খেলোয়াড় বিষয়শ্রেণী:কিকার-টরিয়াগার্কানোনে পুরস্কার বিজয়ী বিষয়শ্রেণী:ফুটবল ক্লাব ০৮ হমবুর্গের খেলোয়াড় বিষয়শ্রেণী:১. ফুটবল ক্লাব কাইজারস্লাউটার্নের খেলোয়াড় বিষয়শ্রেণী:১. ফুটবল ক্লাব কাইজারস্লাউটার্ন ২-এর খেলোয়াড় বিষয়শ্রেণী:ভেয়ার্ডার ব্রেমেনের খেলোয়াড় বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:পোলীয় ফুটবলার বিষয়শ্রেণী:পোলীয় বংশোদ্ভূত জার্মান ব্যক্তি বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:জার্মান প্রবাসী ফুটবলার বিষয়শ্রেণী:ইতালিতে জার্মান প্রবাসী ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:রেগিওনাললিগার খেলোয়াড় বিষয়শ্রেণী:জার্মান ফুটবল ম্যানেজার বিষয়শ্রেণী:জার্মান প্রবাসী পুরুষ ফুটবলার
মীর মুহাম্মদ উসমান বাদিনী (উর্দু: میر محمد عثمان بادینی) একজন পাকিস্তানি রাজনীতিবিদ, যিনি ফেব্রুয়ারি ২০২৪ সাল থেকে পাকিস্তানের জাতীয় পরিষদের সদস্য ছিলেন। এর আগে আগস্ট ২০১৭ থেকে মে ২০১৮ পর্যন্ত এই পদে দায়িত্ব পালন করেন।   রাজনৈতিক জীবন  বাদিনী ২০০৯ সালের পাকিস্তানি সিনেট নির্বাচনে স্বতন্ত্র প্রার্থী হিসেবে পাকিস্তানের সিনেটের আসনে প্রতিদ্বন্দ্বিতা করেন, কিন্তু অসফল হন।  তিনি ২০১২ সালের পাকিস্তানি সিনেট নির্বাচনে স্বতন্ত্র প্রার্থী হিসেবে পাকিস্তানের সিনেটের আসনে পুনরায় প্রতিদ্বন্দ্বিতা করেন, কিন্তু অসফল হন।  তিনি ২০১৭ সালের জুলাই মাসে অনুষ্ঠিত উপ-নির্বাচনে এনএ-২৬০ (কোয়েটা-কাম-চাগাই-কাম-নুশকি-কাম-মাস্তুং) নির্বাচনী এলাকা থেকে জমিয়তে উলামায়ে ইসলাম (ফ) (জেইউআই-এফ) এর প্রার্থী হিসেবে পাকিস্তানের জাতীয় পরিষদের সদস্য নির্বাচিত হন। তিনি ৪৩,১৯১ ভোট পান এবং বেলুচিস্তান ন্যাশনাল পার্টির (বিএনপি) প্রার্থী মীর বাহাদুর খানকে পরাজিত করেন।   তথ্যসূত্র   বিষয়শ্রেণী:জমিয়ত উলামায়ে ইসলামের (ফ) রাজনীতিবিদ বিষয়শ্রেণী:বালুচ রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তানের জাতীয় পরিষদের সদস্য বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:কোয়েটার রাজনীতিবিদ
গ্রাফাইট হচ্ছে অঙ্গার বা কার্বনের একটি রূপ।Graphite Mineral Data এর স্ফটিক ষট-কৌনিক আকৃতির। এটা সাধারণত স্তরীভূত, আঁশযুক্ত, দানাদার এবং নিবিড় পিণ্ড আকারে বা মাটির পিণ্ড আকারে পাওয়া যায়। গ্রাফাইটের কঠিনতা ১.০-২.০ এবং আপেক্ষিক গুরুত্ব ১.৯-২.৩PHYSICAL CHARACTERISTICS।  প্রকারভেদ  প্রাপ্তিস্থান  গ্রানাইট, নাইস, অভ্র সিস্ট এবং স্ফটিকীয় চুনাপাথরের ফাটলে গ্রাফাইট বিরাট পিণ্ড আকারে অথবা আঁশযুক্ত স্তর হিসেবে বিক্ষিপ্ত অবস্থায় পাওয়া যায়।  বৈশিষ্ট্যসমূহ গঠন সলিড কার্বন রাসায়নিক বন্ধনের ধরনের উপর নির্ভর করে বিভিন্ন আকারে এলোট্রপ হিসাবে পরিচিত। দুটি অতি সাধারণ হ'ল হীরা এবং গ্রাফাইট (কম সাধারণের মধ্যে বুকমিনস্টারফুলারিন অন্তর্ভুক্ত)। হীরাতে বন্ডগুলি এসপি 3 হয় এবং পরমাণুগুলি কাছের চারটি প্রতিবেশীকে প্রতিটি আবদ্ধ করে তেত্রহেদ্র গঠন করে। গ্রাফাইটে তারা এসপি 2 অরবিটাল হাইব্রিড এবং পরমাণুগুলি তিনটি নিকটবর্তী প্রতিবেশীকে 120 ডিগ্রি দূরে পৃথক করে প্লেনে গঠন করে।  স্বতন্ত্র স্তরগুলিকে গ্রাফেন বলা হয়। প্রতিটি স্তরে, কার্বন পরমাণুগুলি মধুচক্র জালিতে 0.142 এনএম পৃথক করে সাজানো হয়, এবং বিমানগুলির মধ্যকার দূরত্ব 0.335 এনএম হয়।  বিমানের পরমাণুগুলি সমবায়ভাবে বন্ধনযুক্ত, চারটি সম্ভাব্য বন্ধন সাইটের মধ্যে কেবল তিনটিই সন্তুষ্ট। চতুর্থ ইলেকট্রন প্লেনে বৈদ্যুতিন পরিবাহিত করে মাইগ্রেশন মুক্ত। তবে এটি বিমানের ডান কোণগুলিতে কোনও দিকে পরিচালনা করে না। স্তরগুলির মধ্যে বন্ধন হ'ল দুর্বল ভ্যান ডের ওয়েলস বন্ডগুলির মাধ্যমে, যা গ্রাফাইটের স্তরগুলি সহজেই পৃথক করা যায় বা একে অপরের অতীতকে স্লাইড করতে দেয়। গ্রাফাইটের দুটি পরিচিত ফর্ম, আলফা (ষড়ভুজ) এবং বিটা (রমবোহেড্রাল) এর খুব একই শারীরিক বৈশিষ্ট্য রয়েছে, গ্রাফিনি স্তরগুলি কিছুটা আলাদাভাবে স্ট্যাক করে।  আলফা গ্রাফাইটটি ফ্ল্যাট বা বাকল হয়ে থাকতে পারে।  যান্ত্রিক চিকিত্সার মাধ্যমে আলফা ফর্মটি বিটা ফর্মে রূপান্তরিত হতে পারে এবং বিটা ফর্মটি যখন ১৩০০ সেন্টিগ্রেডের উপরে উত্তাপিত হয় তখন এটি আলফা ফর্মে ফিরে আসে।  অন্যান্য বৈশিষ্ট্য প্রাকৃতিক গ্ৰাফাইট ব্যবহারের ইতিহাস  পেন্সিল তৈরিতে ব্যাবহৃত হয়।  প্রাকৃতিক গ্ৰাফাইটের ব্যবহার তাপীয় চুল্লিতে পারমাণবিক চুল্লিতে নিউট্রনের গতি হ্রাসের জন্য মন্থরক হিসেবে ব্যবহৃত হয়।  ব্যাটারিতে ইস্পাত উৎপাদনে  যানবাহনের ব্রেকে পিচ্ছিলকারক হিসেবে ও ঢালাইয়ের কাজে ঔষধ শিল্পে গ্রাফাইটের ব্যবহার রয়েছে। গ্রাফাইটস অন্যতম প্রধান একটি হোমিওপ্যাথি ওষুধ  পেন্সিলে গ্ৰাফাইট পেন্সিল|thumb|alt=গ্ৰাফাইট পেন্সিল  উচ্চতাপ সহনশীল জিনিসপত্রাদি প্রস্তুতিতে গ্রাফাইট ব্যবহৃত হয়।  পরিবর্ধিত গ্ৰাফাইট অন্তবর্তী (ইন্টারক্যালেটেড) গ্ৰাফাইট thumb|CaC6 এর গঠন  কৃত্রিম গ্ৰাফাইটের ব্যবহার   তথ্যসূত্র   বিষয়শ্রেণী:খনিজ পদার্থ বিষয়শ্রেণী:কার্বন বিষয়শ্রেণী:তড়িৎ পরিবাহী বিষয়শ্রেণী:কালোর বর্ণচ্ছটা বিষয়শ্রেণী:অ-পেট্রোলিয়াম ভিত্তিক পিচ্ছিলকারক বিষয়শ্রেণী:দৃশ্যকলা উপকরণ বিষয়শ্রেণী:উচ্চতাপসহ উপাদান
বাংলাদেশ জাতীয়তাবাদী কৃষক দল বাংলাদেশ জাতীয়তাবাদী দলের কৃষক শাখা।   ইতিহাস  রাষ্ট্রপতি জিয়াউর রহমান ১৯৮০ সালের  ৩০ ডিসেম্বর বাংলাদেশ জাতীয়তাবাদী কৃষক দল প্রতিষ্ঠা করেন। প্রথম আহ্বায়ক কমিটির নেতৃত্বে ছিলেন বিচারপতি আবদুস সাত্তার।  ১৯৯২ সালে আবদুল মান্নান ভূঁইয়া ও শামসুজ্জামান দুদু বাংলাদেশ জাতীয়তাবাদী কৃষক দলের সভাপতি ও সাধারণ সম্পাদক নিযুক্ত হন।  ১৯৯৮ সালের ১৬ মে মাহবুবুল আলম তারাকে সভাপতি ও শামসুজ্জামান দুদুকে সাধারণ সম্পাদক করে বাংলাদেশ জাতীয়তাবাদী কৃষক দলের কমিটি গঠিত হয়। তারা আওয়ামী লীগে যোগ দেন এবং মজিবুর রহমান সভাপতি নিযুক্ত হন। মজিবুর রহমানের মৃত্যুর পর মির্জা ফখরুল ইসলাম আলমগীর সভাপতির দায়িত্ব পান।  বাংলাদেশ জাতীয়তাবাদী কৃষক দল নীলফামারী জেলায় অক্টোবর ২০০৩ সালে দ্বিবার্ষিক সম্মেলন করে। সম্মেলনে উপস্থিত ছিলেন বাংলাদেশ জাতীয়তাবাদী কৃষক দলের সভাপতি মজিবুর রহমান, আসাদুল হাবিব দুলু, মির্জা ফখরুল ইসলাম আলমগীর, শাহরিন ইসলাম তুহিন প্রমুখ। সেখানে মির্জা ফখরুল আওয়ামী লীগ সমালোচিত এবং সাবেক রাষ্ট্রপতি হুসেইন মোহাম্মদ এরশাদকে "মাটির সন্তান" নয়, ভারত থেকে অভিবাসী বলে অভিহিত করেছেন।  ২০০৭ সালে বাংলাদেশ জাতীয়তাবাদী কৃষক দলের খুলনা জেলা শাখার সভাপতি ও সাংগঠনিক সম্পাদক বাংলাদেশ সেনাবাহিনী কর্তৃক গ্রেফতার হন।  মোখলেছুর রহমান বাচ্চু, বাংলাদেশ জাতীয়তাবাদী কৃষকদলের রাজনীতিবিদ, ২০০৫ সালে ২০০ অনুসারী নিয়ে আওয়ামী লীগে যোগ দেন; ২০১৪ সালের  জানুয়ারিতে একটি পুলিশ স্টেশনে আগুন দেওয়ার অভিযোগে তার বিরুদ্ধে মামলা হয়েছিল। ২০১৫ সালের  এপ্রিলে দলটির সম্পাদক শামসুজ্জামান দুদুকে গ্রেফতার করা হয়। গত ডিসেম্বরে কৃষকদল খাগড়াছড়ি জেলা শাখার সহ-সভাপতি নজরুল ইসলামকে হত্যা করা হয়।   ২০১৬ সালে, যশোর জেলা থেকে বাংলাদেশ জাতীয়তাবাদী কৃষক দলের আহ্বায়ক কামরুল হাসান নাসিম,আসল বিএনপি নামে একটি বিচ্ছিন্ন দল বাংলাদেশ জাতীয়তাবাদী দল থেকে তৈরি করার চেষ্টা করেছিলেন। জানুয়ারিতে, বাংলাদেশ জাতীয়তাবাদী কৃষক দল সাবেক প্রধানমন্ত্রী খালেদা জিয়ার বিরুদ্ধে রাষ্ট্রদ্রোহ মামলা দায়েরের প্রতিবাদে একটি অনুষ্ঠানের আয়োজন করে।  বাংলাদেশ জাতীয়তাবাদী দল ২০১৯ সালের ফেব্রুয়ারিতে শামসুজ্জামান দুদুকে আহ্বায়ক করে  বছর বিরতির পর বাংলাদেশ জাতীয়তাবাদী কৃষক দলের ১৫৩ সদস্য বিশিষ্ট নতুন আহ্বায়ক কমিটি গঠন করে। বাংলাদেশ জাতীয়তাবাদী দলের চেয়ারপারসন খালেদা জিয়ার মুক্তির দাবিতে তারা বিক্ষোভের আয়োজন করে। এটি জাতীয় কমিটি ভেঙ্গে দেয় এবং ২০২১ সালে বাংলাদেশ জাতীয়তাবাদী কৃষক দলের জন্য একটি নতুন কমিটি গঠন  । সম্মেলন চলাকালে চারটি বাস ব্যবহার করে পাবনা থেকে হাসান জাফির তুহিনের সমর্থকদের আনার ঘটনায় কিছুটা উত্তেজনা দেখা দেয়। হাসান জাফির তুহিনকে সভাপতি ও শহিদুল ইসলাম বাবুলকে সাধারণ সম্পাদক করে জাতীয়তাবাদী কৃষক দলের নতুন কমিটির দায়িত্ব দেওয়া হয়। দলের জন্য ২৩১ সদস্যের একটি কমিটি গঠন করা হয়েছে।  জাতীয়তাবাদী কৃষকদল নেতা সালাহ উদ্দিন খান ২০২২  সেপ্টেম্বরে জাতীয়তাবাদী যুবদল কর্মী শহিদুল ইসলামের মৃত্যুর ঘটনায় পুলিশ কর্মকর্তা ও আওয়ামী লীগ কর্মীদের বিরুদ্ধে মামলা দায়ের করেন।   তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ জাতীয়তাবাদী দল বিষয়শ্রেণী:১৯৮০-এ বাংলাদেশে প্রতিষ্ঠিত বিষয়শ্রেণী:বাংলাদেশ ভিত্তিক কৃষি সংগঠন
থাম্ব|শার্লি এবদো সংখ্যা ১১৭৮ শার্লি এবদো সংখ্যা ১১৭৮, ১৪ জানুয়ারী ২০১৫ তারিখে প্রকাশিত হয়েছিল। ৭ জানুয়ারী ২০১৫ তারিখে চার্লি হেবদোতে গুলি চালানোর ঘটনার পর এটি ছিল প্রথম সংখ্যা। সেই হামলায় সন্ত্রাসী সাঈদ এবং শেরিফ কুয়াচি বারো জনকে হত্যা করেছিল। বেঁচে যাওয়া চার্লি হেবদো কার্টুনিস্ট, সাংবাদিক এবং প্রাক্তন অবদানকারীরা এই সংস্করণটি একত্রিত করেছিলেন এবং লিবেরেশন পত্রিকার অফিসের একটি কক্ষে এটি প্রস্তুত করা হয়েছিল। ৭.৯৫ মিলিয়ন কপির রেকর্ড ছাপিয়ে ফরাসি প্রেসের ইতিহাসে এই সংখ্যাটি সর্বোচ্চ বিক্রির রেকর্ড গড়ে। এই প্রকাশনাটি ইয়েমেন, পাকিস্তান, মৌরিতানিয়া, আলজেরিয়া, মালি, সেনেগাল, নাইজার, চেচনিয়া এবং অন্যান্য দেশে মুসলিম বিক্ষোভকারীদের বিক্ষোভের সূত্রপাত করেছিল। নাইজারে হিংসাত্মক বিক্ষোভের ফলে ১০ জনের মৃত্যু হয়।  এই সংখ্যার মধ্যে ছিল অনেক নতুন কার্টুন, নিহত চার শিল্পীর আগের আঁকা ছবি এবং দুই সাংবাদিকের লেখা।   তথ্যসূত্র   বিষয়শ্রেণী:২০১৫-এর সৃষ্টিকর্ম বিষয়শ্রেণী:শার্লি এবদো বিষয়শ্রেণী:মুহাম্মাদের সাংস্কৃতিক চিত্রায়ণ বিষয়শ্রেণী:ইসলাম সম্পর্কিত বিতর্ক
তিমোকো দিয়ারা (; জন্ম: ১৯ এপ্রিল ২০০৩) হলেন একজন মালীয় পেশাদার ফুটবল খেলোয়াড়। তিনি বর্তমানে ফরাসি ক্লাব শাতোরু এবং মালি জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেলেন।  ২০২৪ সালে, দিয়ারা মালি অনূর্ধ্ব-২৩ দলের হয়ে মালির বয়সভিত্তিক পর্যায়ে অভিষেক করেছেন।  প্রারম্ভিক জীবন তিমোকো দিয়ারা ২০০৩ সালের ১৯শে এপ্রিল তারিখে মালির বামাকোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল দিয়ারা মালি অনূর্ধ্ব-২৩ দলের হয়ে খেলার মাধ্যমে মালির প্রতিনিধিত্ব করেছেন। ২০২৪ সালের ৭ই জুন তারিখে তিনি উজবেকিস্তান অনূর্ধ্ব-২৩ দলের বিরুদ্ধে ম্যাচে মালি অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4356815 দিয়ারা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মালি অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মালীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:লা বেরিশন শাতোরুর খেলোয়াড় বিষয়শ্রেণী:মালির আন্তর্জাতিক যুব ফুটবলার বিষয়শ্রেণী:মালির অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:ফুটবল উইঙ্গার